Държавен вестник, бр. 103, 2023 г., стр. 57

БРОЙ  103	
Д Ъ Р Ж А В Е Н  В Е С Т Н И К 	
СТР.  57  
2. уязвимите клиенти за снабдяване с 
електрическа енергия, определяни ежегодно;
3. предоставените мерки за защита или 
финансова подкрепа по програми на групите 
по т. 1 и 2.
Чл. 13. Органите по чл. 38д, ал. 3 и 5 от 
Закона за енергетиката използват информа­
ционната система за определяне на статут на 
ДПЕБСУКСЕЕ.
Чл. 14. Правата за достъп до информа­
ционната система за ДПЕБСУКСЕЕ се пре­
доставят съгласно процедура, утвърдена от 
органа по чл. 11.
Чл. 15. Обработването на лични данни в 
информационната система е само във връзка 
с предоставянето на мерки за защита и фи­
нансова подкрепа за ДПЕБСУКСЕЕ.
Г л а в а  п е т а
УСЛОВИЯ И РЕД ЗА ИЗВЪРШВАНЕ НА 
ОЦЕНКА НА БРОЯ НА ДОМАКИНСТВАТА 
В ПОЛОЖЕНИЕ НА ЕНЕРГИЙНА БЕДНОСТ 
СЪГЛАСНО ЧЛ. 11, АЛ. 6, Т. 18 ОТ ЗАКО­
НА ЗА ЕНЕРГИЙНАТА ЕФЕКТИВНОСТ И 
ЧЛ. 3, ПАРАГРАФ 3, ТОЧКА „Г“ ОТ РЕГЛА­
МЕНТ (ЕС) 2018/1999 НА ЕВРОПЕЙСКИЯ 
ПАРЛАМЕНТ И НА СЪВЕТА ОТ 11 ДЕКЕМ­
ВРИ 2018 Г.
Чл. 16. Прогнозният брой на енергийно 
бедните домакинства в Република България 
се определя въз основа на:
1. статистически данни за среден брой лица 
в домакинство общо за страната, предоставе­
ни от Националния статистически институт 
(НСИ) по данни от изследването „Статистика 
на доходите и условията на живот (SILC)“;
2. типовата площ на домакинство, опре­
делена пропорционално въз основа на чл. 6, 
ал. 4 в съответствие с резултата от т. 1;
3. годишен разход на крайна енергия за 
жилищните сгради с най-лоши енергийни 
характеристики по чл. 6, ал. 1.
Чл. 17. Годишният разход за енергия на 
домакинство в левове се изчислява съгласно 
чл. 6, като се използват стойностите по чл. 7 
и типовите цени по чл. 5, ал. 1.
Чл. 18. Оценката на очаквания брой дома­
кинства в положение на енергийна бедност се 
получава с отчитане само на домакинствата с 
разполагаем доход на член от домакинството 
под доходен критерий, изчислен, като към 
актуалната линия на бедност, публикувана 
от НСИ от ежегодно провежданото изслед­
ване „Статистика на доходите и условията на 
живот (SILC)“, съгласно Регламент № 1700 от 
2019 г. на Европейския парламент и на Съвета, 
се добави изчисленият разход на енергия в 
левове по чл. 17.
Чл. 19. Информация за очаквания брой 
домакинства, изчислени по реда на чл. 18, 
се предоставя ежегодно от НСИ на изпълни­
телния директор на Агенцията за устойчиво 
енергийно развитие в срок до 1 март и се 
публикува в годишния анализ на състояни­
ето на енергийната ефективност в страната 
по чл. 11, ал. 6, т. 18 от Закона за енергийна 
ефективност.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Наредбата се издава на основание 
чл. 38д, ал. 2 от Закона за енергетиката.
§ 2. При предоставяне на помощ за 2023 г. в 
декларацията по чл. 8, т. 5 се включва инфор­
мация за размера на придобитите през 2022 г. 
доходи по чл. 13, ал. 1, т. 1, 2, 3, 4, 5, 6, 7, 8, 9, 
12, 16, 17, 18, 20, 22, 24, 25, 26 и 27 от Закона 
за данъците върху доходите на физическите 
лица на всеки член на домакинството.
§ 3. Наредбата влиза в сила от датата на 
обнародването є в „Държавен вестник“.
Приложение № 1 
към чл. 4
МЕТОДИКА
за оценка на разходите за енергия на дома­
кинство
1. Оценката на разходите за енергия на 
домакинство се извършва за календарната 
година, предхождаща годината на оценката, 
по следната формулата:
1.1. за домакинства по чл. 7, ал. 1, т. 1:
РЕГ=ЕГОД*ТП*КУД*0,7*Ц1 + ЕГОД*
ТП*КУД*0,3*Ц2, където:
РЕГ е годишният разход за енергия на 
домакинство, в лв.;
ЕГОД – годишният разход за крайна енер­
гия на единица площ по тип сграда, изчислен 
съгласно чл. 7, ал. 2, в kWh/m2;
ТП – типовата площ за домакинство според 
брой лица, в м2 по чл. 6, ал. 4;
КУД – коефициентът за уязвимост на до­
макинството по чл. 6, ал. 5;
Ц1 – типовата цена на електрическата 
енергия за съответния период съгласно т. 1.1 
от приложение № 2, в лв./kWh;
Ц2 – типовата цена на електрическата 
енергия за съответния период съгласно т. 1.2 
от приложение № 2, в лв./kWh;
1.2. за домакинства по чл. 7, ал. 1, т. 2:
РЕГ=ЕГОД*ТП*КУД*ЦЗ, където:
РЕГ е годишният разход за енергия на 
домакинство, в лв.;
ЕГОД – годишният разход за крайна енер­
гия на единица площ по тип сграда, изчислен 
съгласно чл. 6, ал. 2, в kWh/m2;
ТП – типовата площ за домакинство според 
брой лица, в т. 2;
КУД – коефициентът за уязвимост на до­
макинството по чл. 6, ал. 5;
ЦЗ – типовата цена на електрическата 
енергия за съответния период съгласно т. 2 
от приложение № 2, в лв./kWh.